Document ID: /roh_data/filtered/swiss_laws_in_ROHinterleaved.jsonl.gz/36624

This text was translated from FR into Rumantsch Grischun.

(art. 22, al. 1, let. b, LLC) Des aides financières destinées à soutenir les activités suprarégionales d’organisations et d’institutions sont accordées au canton du Tessin, notamment pour les mesures suivantes:a. projets de sauvegarde et de promotion du patrimoine culturel;b. mesures de promotion de la création littéraire et culturelle;c. organisation et tenue de manifestations d’importance linguistique et culturelle. Le canton du Tessin reçoit en outre des aides financières pour soutenir les activités de l’Osservatorio linguistico della Svizzera italiana. Les aides financières fédérales couvrent 90 % au plus de l’ensemble des coûts de l’organisation ou de l’institution. Nouvelle teneur selon le ch. I de l’O du 24 août 2022, en vigueur depuis le 15 sept. 2022 (RO 2022 488).

(art. 22 al. 1 lit. b LLing) Al chantun Tessin vegnan concedids agids finanzials per sustegnair activitads surregiunalas d’organisaziuns e d’instituziuns, en spezial per:a. projects che han l’intent da mantegnair e da promover l’ierta culturala;b. mesiras che han l’intent da promover la lavur litterara e culturala;c. l’organisaziun e la realisaziun d’occurrenzas linguisticas e culturalas relevantas. Al chantun Tessin vegnan plinavant concedids agids finanzials per sustegnair l’activitad dal «Osservatorio linguistico della Svizzera italiana». Ils agids finanzials da la Confederaziun cuvran maximalmain 90 pertschient dals custs totals da l’organisaziun u da l’instituziun. Versiun tenor la cifra I da l’O dals 24 d’avust 2022, en vigur dapi ils 15 da sett. 2022 (AS 2022 488).